b'\n_START_ARTICLE_\nUliuc, Timi\xc8\x99\n_START_SECTION_\nLocalizare\n_START_PARAGRAPH_\nSe situeaz\xc4\x83 \xc3\xaen centrul jude\xc8\x9bului Timi\xc8\x99, pe malul st\xc3\xa2ng al r\xc3\xa2ului Timi\xc8\x99, la v\xc4\x83rsarea r\xc3\xa2ului Pog\xc4\x83ni\xc8\x99 \xc3\xaen r\xc3\xa2ul Timi\xc8\x99. Distan\xc8\x9ba pe \xc8\x99osea fa\xc8\x9b\xc4\x83 de municipiul Timi\xc8\x99oara este de circa 20 km. Satul are sta\xc8\x9bie de cale ferat\xc4\x83 proprie la linia Timi\xc8\x99oara-Buzia\xc8\x99.\n_START_SECTION_\nIstorie\n_START_PARAGRAPH_\nLocalitatea are o vechime de aproape 300 de ani. Este men\xc8\x9bionat\xc4\x83 documentar pentru prima dat\xc4\x83 pe harta Contelui Mercy din 1723-1725, cu numele de Villock. S-a mai numit \xc8\x99i Vyrack. Administra\xc8\x9bia maghiar\xc4\x83 i-a dat numele de Ujlak, iar dup\xc4\x83 1913 Temesujl\xc3\xa1k. Locuitorii au fost din totdeauna rom\xc3\xa2ni ortodoc\xc8\x99i. Biserica ortodox\xc4\x83 s-a construit \xc3\xaen 1922.\n_START_SECTION_\nVestigii\n_START_PARAGRAPH_\n\xc3\x8en 1907, pe teritoriul localit\xc4\x83\xc8\x9bii au fost descoperite un v\xc3\xa2rf de lance din fier \xc8\x99i dou\xc4\x83 str\xc4\x83chini de culoare albastr\xc4\x83-cenu\xc8\x99ie, din epoca roman\xc4\x83, aflate \xc3\xaen prezent \xc3\xaen patrimoniul Muzeului Timi\xc8\x99oara.'